<classify> Akizungumza na gazeti hili, Mwenyekiti wa chama hicho, Jackson Songora ameomba serikali iwasisize wawekezaji ili waweze kupata udhamini.Naiomba serikali iweze kuwashawishi wafanyabiashara na viwanda viweze kutusaidia tupate udhamini kuweza kudhamini timu zetu za hapa ili tuweze kupata ufanisi katika ligi yetu. Kwa muda mrefu timu hizi hazina udhamini, alisema Songora.Pia ameiomba serikali kutenga bajeti katika bunge kwa ajili ya maendeleo ya soka ili kuongeza hamasa kwa vijana badala ya kuachia Shirikisho la Mpira wa Miguu NchiniTFF na vyama vya mikoa FA. Songora pia ameiomba serikali kutenga vituo au shule kila mkoa kwa ajili ya michezo ili kupata vipaji vya soka.Kwa upande wake katibu wa MZFA, Naseeb Mabrouk ameahidi kushirikiana na serikali ili kuhakikisha wanapata udhamini kwa ajili ya timu za Mwanza ambazo zipo katika ligi tofauti ikiwemo Toto Africans, Mbao FC, Alliance FC na Pamba FC.Mabrouk pia alisema MZFA itashirikiana na mamlaka zinazohusika na kuratibu mashindano ya Shule za Msingi UMITASHUMTA na yale ya Shule za Sekondari UMISSETA, ili kuweza kukuza mchezo wa soka kuanzia ngazi za wilaya hadi Taifa.  <topic>: MICHEZO 